Document ID: 31996R1833

KOMMISSIONENS FORORDNING (EF) Nr. 1833/96 af 23. september 1996 om ændring af forordning (EF) nr. 1318/96 om undtagelse fra forordning (EØF) nr. 2456/93 for så vidt angår offentlig intervention
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1588/96 (2), særlig artikel 6, stk. 7, og
ud fra følgende betragtninger:
Den forhøjelse af den gennemsnitlige markedspris, der anvendes til at fastlægge maksimumsopkøbsprisen, blev fastsat i artikel 14, stk. 1, første punktum, i Kommissionens forordning (EØF) nr. 2456/93 af 1. september 1993 om gennemførelsesbestemmelser til Rådets forordning (EØF) nr. 805/68 for så vidt angår de generelle og de særlige interventionsforanstaltninger for oksekød (3), senest ændret ved forordning (EF) nr. 307/96 (4); som følge af den for øjeblikket vanskelige situation for oksekødssektoren bør det nuværende beløb for nævnte forhøjelse tilpasses for at tage hensyn til de stigende udgifter og faldende indtægter i denne sektor; beløbet bør derfor forhøjes med 3 ECU for anden licitation i september 1996;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I Kommissionens forordning (EF) nr. 1318/96 (5) indsættes som artikel 1a:
»Artikel 1a
Uanset artikel 14, stk. 1, første punktum, i forordning (EØF) nr. 2456/93 er forhøjelsen af den gennemsnitlige markedspris på 13 ECU pr. 100 kg slagtevægt.«
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes for anden licitation i september 1996.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. september 1996.

Labels: 2
3
17